CELEX: 32020R1684
Language: bg
Date: 2020-11-12 00:00:00
Title: Регламент (ЕС) 2020/1684 на Комисията от 12 ноември 2020 година за изменение на приложение VI към Регламент (ЕО) № 1223/2009 на Европейския парламент и на Съвета относно козметичните продукти (текст от значение за ЕИП)

13.11.2020   
               
               
                  BG
               
               
                  Официален вестник на Европейския съюз
               
               
                  L 379/42
               
            
         РЕГЛАМЕНТ (ЕС) 2020/1684 НА КОМИСИЯТА
         от 12 ноември 2020 година
         за изменение на приложение VI към Регламент (ЕО) № 1223/2009 на Европейския парламент и на Съвета относно козметичните продукти
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         Като взе предвид Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (1), и по-специално член 31, параграф 2 от него,
         като има предвид, че:
         
                     (1)
                  
                  
                     Научният комитет по безопасност на потребителите (НКБП) заключи в своето становище от 13 декември 2019 г. (2) („становището на НКБП“), че употребата на Methoxypropylamino Cyclohexenylidene Ethoxyethylcyanoacetate като UV-филтър в козметични продукти при максимална концентрация от 3 % е безопасна. В становището на НКБП не беше оценена инхалационната токсичност, тъй като не бяха предоставени данни. Поради това становището на НКБП не е приложимо за козметични продукти под формата на спрей, които могат да доведат до експозиция на белите дробове на крайния ползвател чрез вдишване.
                  
               
                     (2)
                  
                  
                     В своето становище НКБП заключи също така, че Methoxypropylamino Cyclohexenylidene Ethoxyethylcyanoacetate е вторичен амин и поради това има тенденция към нитрозиране и образуване на нитрозамин. Той следва да не се използва в комбинация с нитрозиращи вещества. Съдържанието на нитрозамин следва да бъде по-малко от 50 ppb.
                  
               
                     (3)
                  
                  
                     С оглед на становището на НКБП и с цел да бъде отчетен научният и техническият напредък употребата на Methoxypropylamino Cyclohexenylidene Ethoxyethylcyanoacetate като UV-филтър в козметични продукти следва да бъде разрешена при максимална концентрация от 3 %, с изключение на приложения, които могат да доведат до експозиция на белите дробове на крайния ползвател чрез вдишване.
                  
               
                     (4)
                  
                  
                     Поради това приложение VI към Регламент (ЕО) № 1223/2009 следва да бъде съответно изменено.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Постоянния комитет по козметичните продукти,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение VI към Регламент (ЕО) № 1223/2009 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 ноември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 342, 22.12.2009 г., стр. 59.
         
            (2)  SCCS/1605/19.
      
      
         
            ПРИЛОЖЕНИЕ
            В приложение VI към Регламент (ЕО) № 1223/2009 се добавя следното вписване:
            
               
                           Референтен номер
                        
                        
                           Идентификация на веществото
                        
                        
                           Условия
                        
                        
                           Формулировка на условията за употреба и предупрежденията
                        
                     
                           Химично наименование/INN/XAN
                        
                        
                           Общоприето наименование съгласно справочника на съставките
                        
                        
                           CAS номер
                        
                        
                           EO номер
                        
                        
                           Вид на продукта, части на тялото
                        
                        
                           Максимална концентрация в готовия за употреба препарат
                        
                        
                           Други
                        
                     
                           а
                        
                        
                           б
                        
                        
                           в
                        
                        
                           г
                        
                        
                           д
                        
                        
                           е
                        
                        
                           ж
                        
                        
                           з
                        
                        
                           и
                        
                     
                           „32
                        
                        
                           2-етоксиетилов (2Z)-2-[3-(3-метоксипропиламино)циклохекс-2-ен-1-илиден]-2-цианоацетат
                        
                        
                           Methoxypropylamino Cyclohexenylidene Ethoxyethylcyanoacetate
                        
                        
                           1419401-88-9
                        
                        
                           700-860-3
                        
                        
                            
                        
                        
                           3 %
                        
                        
                           
                                       —
                                    
                                    
                                       Да не се използва в приложения, които могат да доведат до експозиция на белите дробове на крайния ползвател чрез вдишване
                                    
                                 
                                       —
                                    
                                    
                                       Да не се използва с нитрозиращи агенти - Максимално съдържание на нитрозамин: 50 μg/kg
                                    
                                 
                                       —
                                    
                                    
                                       Да се съхранява в контейнери, които не съдържат нитрити“